Područje proizvodnje vina ZOI-ja „Colli Berici” Barbarano obuhvaća dio administrativnog područja općina Longare, Castegnero, Villaga, Barbarano Vicentino, Mossano i Nanto.

Granice tog područja definiraju se na sljedeći način:

Počevši od Palazza Bianca u Lumignanu u općini Longare proteže se duž lokalne ceste do Castegnera pokraj visinske kote od 21 m i kroz središte sela. Nastavlja duž iste ceste, a zatim se spaja sa stazom koja čini granicu između Costalunge i Cozze te je napušta na križanju s pokrajinskom cestom Dei Monti na koti od 23 m. Dalje nastavlja duž lokalne ceste kroz središte sela do kote od 24 m, skreće lijevo na koti od 25 m te nastavlja duž te ceste do Cà Ghiotta (kota od 21 m). Nastavljajući ravno, prolazi kroz poljoprivredno gospodarstvo Gianesini Orfalia i proteže se duž staze koja graniči s jarkom, a zatim se ponovno spaja s lokalnom cestom prema Mossanu na koti od 18 m. Potom skreće desno u smjeru sjeveroistoka prema Villi Montruglio do točke na kojoj se spaja s linijom nadmorske visine koja označava obris brežuljka i prati je do Palùa, gdje se spaja s lokalnom cestom prema Mossanu. Nastavlja duž izohipse, prolazi pokraj oznake kote od 20 m u Pozzoleu te 21 m, 19 m i 20 m u Cà Salviju, a zatim se ponovno spaja s pokrajinskom cestom Dorsale dei Berici. Nakon što skrene desno, proteže se duž iste ceste do križanja s lokalnom cestom Sottocosta, a zatim se nastavlja duž te ceste do kote od 19 m. Potom skreće desno, doseže kotu od 28 m te skreće lijevo duž puta do Case Faggionato (kota od 25 m). S tog mjesta slijedi liniju nadmorske visine koja označava obris brežuljka, a nakon toga ponovno se spaja s pokrajinskom cestom Dorsale dei Berici te slijedi tu cestu prema jugu do križanja s cestom prema Villagi na koti od 19 m. Zatim skreće desno i slijedi lokalnu cestu do Toare, prolazi kroz Case Paradiso (kota od 23 m) i s tog mjesta nastavlja prema jugu visinskim kotama od 21 m i 20 m, odnosno Bagno di Villaga i Forno. Odmah nakon oznake kote od 21 m skreće desno i nastavlja prema zapadu pokraj Cà Ochea te skreće desno kotom od 22 m i 19 m i cestom Ronca Salgan. Od Toare slijedi cestu prema Pozzolu, nastavlja ravno na prvom zavoju kotom od 20 m i uz potok Tapparo, zatim nastavlja do granice u smjeru sjeverozapada pokraj visinske kote od 22 m i spaja se s putem iznad sela Tarche (kota od 96 m).

Na tom mjestu spaja se s cestom prema Pozzolu koju slijedi do križanja s lokalnom cestom prema Barbaranu. Nakon Crosarona i kote od 192 m nastavlja duž izohipse (kota od 200 m) pokraj Colonije de Giovanni do ceste Dorsale dei Berici koju prelazi u blizini visinske kote od 206 m. S tog mjesta nastavlja duž ruba šume ispod Monte della Cengije, prolazi visinskim kotama od 356 m, 250 m i 290 m te se ponovno spaja s lokalnom cestom od Mossana do Crosare. Slijedi istu cestu do Cà Leonardija i nastavlja duž ruba šume prolazeći iznad Cà Riga do Cà Marziaija. S tog mjesta proteže se duž kolnog puta i spaja s lokalnom cestom Nanto-Monti kod Monte della Torrette. Nastavlja prema istoku duž te lokalne ceste do Chiese Vecchie di Nanto. S tog mjesta nastavlja prema sjeveru duž ruba šume, prolazi iznad Cà Lunardija (kota od 193 m), nastavlja pokraj visinske kote od 106 m, a zatim sjeverno od Castegnera na koti od 93 m. Od tamo nastavlja duž izohipse (kota od 100 m) do groblja Lumignano. Nastavlja pokraj visinskih kota od 73 m i 25 m do Palazza Bianca, polazišne točke. Područje obuhvaća i brežuljke oko Castella di Belvedere definirane izohipsom na koti od 28 m.